**Kitöltési útmutató**

Pályázni kizárólag **pályázati űrlapon** lehet, amely a *felhívás közzétételének* napjától tölthető le az Önkormányzat honlapjáról [www.bp16.hu](http://www.bp16.hu) .

A pályázat benyújtásának határideje **2022. július 4.** Budapest XVI. kerületi Polgármesteri Hivatal Intézményi Iroda 1163 Budapest Havashalom u. 43.

A pályázat első alkalommal abban az évben adható be, amelyben a tanuló a negyedik osztályos bizonyítványát megkapja, mert a pályázathoz a tanuló harmadik év végi és negyedik év végi bizonyítványának az igazgató által hitelesített másolata szükséges.

Az I. pontban a tanuló nevét nyomtatott nagy betűvel kérjük beírni.

A II./1. és a II./2. pontban a törvényes képviselő nevét nyomtatott nagy betűvel kérjük beírni.

A III. pontban az oktatási intézmény adatait az iskola tölti ki.

A IV. pontban a versenyterületek és eredmények felsorolása, az iskolaigazgató ajánlása nem elegendő az eredmények figyelembe vételéhez, szükséges az eredményeket igazoló dokumentumok csatolása is.

Az adatlaphoz csatolandó dokumentumok esetében:

Az önéletrajzot a pályázó írja alá.

A bizonyítvány nem hitelesített másolata nem fogadható el.

Kiemelkedő eredmény igazolásához szükséges a két tanévben (2021/2022. és 2020/2021.) legalább két-két érvényes helyezés.

A versenyen elért eredmények igazolása történhet az oklevelek másolatainak csatolásával, és a sportegyesület által kiadott, eredeti, hitelesített igazolással.

Kérjük, hogy a pályázati űrlap aláírásáról ne feledkezzenek meg, fontos mindkét felügyeleti jogot gyakorló szülő aláírása.